สวัสดีค่ะ คือมีเพศสัมพันธ์กับแฟนวันที่ 11 ที่ผ่านมา โดยมีการทำกัน2 ครั้ง แต่ละครั้งใช้ถุงยางคนละถุงและหลั่งนอก เมื่อทำเสร็จได้เช็คทั้งสองถุงแล้วพบว่าไม่มีการรั่ว แต่ด้วยความกังวลจึงซื้อยาคุมฉุกเฉินแบบเม็ดเดียวมากินหลังจากเสร็จกิจประมาณ 30 นาที ด้วยความกังวลในวันที่12 จึงไปตรวจสอบดูถุงยางที่ใช้โดยการใส่น้ำเข้าไป พบว่าถุงยางชิ้นแรกมีการรั่วซึมหลังจากใส่น้ำไปประมาณ250 mL บวกกับประจำเดือนมาครั้งล่าสุดเมื่อวันที่ 17 เมษายน แต่ยังไม่เคยมีเพศสัมพันธ์ ครั้งนี้เป็นครั้งแรกเลยค่ะ อยากทราบว่ามีโอกาสท้องประมาณกี่เปอร์เซ็นต์คะ
สวัสดีค่ะ หากถุงยางมีการรั่วซึม มีการรั่วของน้ำที่ใส่เข้าไป ก็มีโอกาสที่น้ำอสุจิที่ออกมาจากการมีเพศสัมพันธ์จะเล็ดลอดไปโดนช่องคลอดทำให้เกิดการตั้งครรภ์ได้กรณีนี้จึงมีความจำเป็นในการใช้ยาคุมฉุกเฉิน โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนได้ให้สังเกตรอบเดือนหลังการใช้ยาคุมอีกครั้ง ซึ่งควรจะมาไม่เกิน 35 วันจากรอบก่่อน ถ้ามาช้ากว่านี้แล้ว ควรยืนยันการตั้งครรภ์ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป